Um er að ræða tvær framkvæmdalotur sem alls munu verða um 13 kílómetrar , annars vegar Hamraborg — Hlemmur og hins vegar Ártún — Hlemmur . Ljósmynd / Aðsend Verkefnastofa borgarlínu hefur skipað hönnunarteymi fyrir fyrstu tvo áfanga borgarlínu sem mun vinna frumdrög að fyrstu framkvæmdum . Vinna er þegar hafin og er gert ráð fyrir að tillögur verði tilbúnar í vor . Um er að ræða tvær framkvæmdalotur sem alls munu verða um 13 kílómetrar , annars vegar Hamraborg — Hlemmur og hins vegar Ártún — Hlemmur . Þetta kemur fram í tilkynningu frá verkefnastofu borgarlínu . „ Það er einkar ánægjulegt að ná þessu hönnunarteymi saman , allt úrvals fólk og tilbúið í verkefnið . Þegar afraksturinn liggur fyrir í vor þá mun fólks átta sig betur á hvernig Borgarlínan mun hafa jákvæðar breytingar á borgarumhverfið með bættum aðstæðum fyrir almenningssamgöngur , gangandi og hjólandi . Jafnframt mun á þeim tíma liggja fyrir tillaga að leiðarkerfi , greining á vagnakostum m.t.t. loftslagsmála , greining á rekstarkostnaði og mat á hagrænum sem samfélagslegum þáttum , “ segir Hrafnkell Ásólfur Proppé , verkefnastjóri borgarlínu .